રાહુલે એનડીએ સરકાર પર મૂકેલા આરોપો નરેન્દ્રભાઈએ આકરા શબ્દોમાં વખોડી નાંખ્યાં કે, કોંગ્રેસને પોતાનામાં અને પોતાની કાર્યશૈલીમાં વિશ્ર્વાસ નથી. આ અવિશ્ર્વાસનો પ્રસ્તાવ કોંગ્રેસીઓ એનડીએ સરકાર સામે નહીં પણ પોતાની જ સાથે ઊભેલા નાના વિપક્ષો પર કેટલો વિશ્ર્વાસ મૂકી શકાય તેની પરીક્ષા કરવા માટે લાવ્યા છે. કોંગ્રેસને સત્તામાં આવવાની ઉતાવળ છે એટલે જ વારંવાર તેમની જગ્યાએથી ઉઠીને અહીં આવે છે. એ લોકો મને ચોકીદાર નહીં ભાગીદાર કહે છે. હું ભાગીદાર પણ છું અને ચોકીદાર પણ છું. હું ગરીબોના દુ:ખનો ભાગીદાર છું.